Լյուբով Չերեպախա-Վոլկովա

**Լյուբով Ալեքսանդրովնա Չերեպախա-Վոլկովա** (ուկրաիներեն՝ *Любо́в Олекса́ндрівна Черепа́ха-Во́лкова.* ), կշռաքարային սպորտի ուկրաինացի կին ներկայացուցիչ, աշխարհի, Եվրոպայի և Ուկրաինայի բազմակի չեմպիոնուհի։ Ուկրաինայի սպորտի վաստակավոր վարպետ, կշռաքարային սպորտի  վարպետների միջազգային կոնֆեդերացիայի սպորտի վաստակավոր վարպետ, կշռաքարային սպորտի  վարպետների միջազգային կոնֆեդերացիայի միջազգային կարգի մրցավար, աշխարհի ռեկորդակիր։

«Мотор Сич» մարզական ակումբի սան է։ Ներկայացնում է Զապորոժիեի շրջանի «Կոլոս» մարզական ակումբը։ Մարզիչը Վլադիմիր Մենշովն է։

## Մարզական նվաճումներ
* Պոկում վարժությունում աշխարհի իննակի չեմպիոնուհի. Մոսկվա, Ռուսաստան (2005), Օգրե, Լատվիա (2006), Սան Դիեգո, ԱՄՆ (2007), Խմելնիցկի, Ուկրաինա (2009), Միլան, Իտալիա (2010), Վանցագելո, Իտալիա (2012), Լուտրակի, Հունաստան (2013), Սան Դիեգո, ԱՄՆ (2014), Ցելիե, Սլովենիա (2015)     
* Երկար ցիկլով հրման աշխարհի չեմպիոնուհի. Տաշքենդ, Ուզբեկստան (2013), Բուխարա (Ուզբեկստան, 2018, 70+ կգ քաշային կարգում)

2013 թվականի դրությամբ.

* Եվրոպայի կրկնակի չեմպիոնուհի. Վենտսպիլս, Լատվիա (2006), Սանկտ Պետերբուրգ, Ռուսաստան (2007)։
* Ուկրաինայի 13-ակի չեմպիոնուհի.  պոկում վարժությունում - 2002, 2003, 2004, 2005, 2006, 2008, 2009, 2010, 2011, 2012, 2013, հրում վարժությունում - 2012, 2013։
* Աշխարհի եռակի բացարձակ ռեկորդակիր.
* Եվրոպայի կրկնակի ռեկորդակիր.
* Ուկրաինայի քսանակի ռեկորդակիր.
* Ռուսաստանի եռակի չեմպիոնուհի. 2010, 2011, 2012 թթ.
* Բելառուսի կրկնակի չեմպիոնուհի. 2011, 2012 թթ.
* Իտալիայի կրկնակի չեմպիոնուհի. 2008, 2010:
* Պոկում և հրում վարժություններում Գերմանիայի կրկնակի չեմպիոնուհի. 2012 թ.
* Հունաստանի չեմպիոնուհի. 2011 թ.
* Ուզբեկստանի չեմպիոն՝ 2013 թ.
* Վարպետների շրջանում աշխարհի ութակի չեմպիոնուհի
* Վարպետների շրջանում Եվրոպայի կրկնակի չեմպիոնուհի
* Կշռաքարային սպորտի առաջին համաշխարհային օլիմպիադայի տասնչորսակի չեմպիոնուհի. Արխանգելսկ, Ռուսաստան (2011)։
* Եվրոպայի գավաթակիր. Վենտսպիլս, Լատվիա (2008)։
* Լեհաստանի գավաթակիր. Մենձիզդրոե  (2011)։
* Լոմբարդիայի գավաթակիր (Իտալիա)՝ Միլան (2010)։
* Հաղթանակի գավաթի խաղարկության հաղթող. (Ռուսաստան). Մոսկվա (2010 թ.):
* Ուկրաինայի իննակի գավաթակիր. 2004, 2005, 2006, 2007, 2008, 2009, 2010, 2011, 2012:
* Կշռաքարային սպորտում սահմանել է  Գինեսի գրքի 13 համաշխարհային ռեկորդ, որոնցից 7-ը՝ մարաթոնում։

## Կենսագրություն
Ծնվել է 1964 թվականին Ռոստովի մարզի Ժիրնով գյուղում։ Ավարտել է Զապորոժիեի կոոպերատիվ դպրոցը։ Աշխատել է որպես վաճառողուհի և խանութի վարիչ։ 2002 թվականին՝ 37 տարեկան հասակում սկսել է զբաղվել կշռաքարային սպորտով։ 2013 թվականին ընդունվել է միանգամից երեք համալսարան՝ Զապորոժիեի ազգային տեխնիկական համալսարան ՝ «սոցիալական աշխատող», Դասական մասնավոր համալսարան ՝ «մարզիչ, ֆիզկուլտուրայի ուսուցիչ» մասնագիտությամբ և Արխանգելսկի կառավարման միջազգային ինստիտուտ՝ «սպորտի կառավարում» մասնագիտությամբ։

2012 և 2013 թվականներին անցկացվել է Զապորոժիեի շրջանի մրցաշար՝ Լյուբով Չերեպախայի գավաթի համար. 2014 թվականին նրա մասնակցությամբ կայացել է կշռաքարային սպորտի գավաթի խաղարկություն՝  մարզի տեխնիկումների ու քոլեջների ուսանողների ամենամյա սպարտակիադայի շրջանակում։ 2013 թվականին Լյուբով Չերեպախան դարձել է «Իր հողի տիրուհին» մարզային մրցույթի դափնեկիր։

Լյուբովի որդին և դուստրը՝ Ստանիսլավը և Վիկտորյան, զբաղվում են կշռաքարային սպորտով։ Իտալիայում կայացած աշխարհի 20-րդ հոբելյանական առաջնությունում Վիկտորյան նվաճել է առաջնության բրոնզե մեդալը և լրացրել միջազգային կարգի սպորտի վարպետի նորման։ Նա ֆիզկուլտուրա է դասավանդում Զապորոժիեի մետալուրգիական քոլեջում, ինչպես նաև վարում է այնտեղի կշռաքարային սպորտի խմբակը։

## Ծանոթագրություններ

## Արտաքին հղումներ
*  (недоступная ссылка)
* 

Կատեգորիա:1964 ծնունդներ
Կատեգորիա:Անձինք այբբենական կարգով
Կատեգորիա:Աշխարհի չեմպիոններ
Կատեգորիա:Ապրիլի 3 ծնունդներ
Կատեգորիա:Ապրող անձինք
Կատեգորիա:Գինեսի գրքի ռեկորդակիրներ
Կատեգորիա:Եվրոպայի չեմպիոններ
Կատեգորիա:Մարզուհիներ
Կատեգորիա:Վիքիպեդիա:Հոդվածներ Վիքիտվյալներից աղբյուրներով
Կատեգորիա:Զապորիժժիայի պատվավոր քաղաքացիներ
Կատեգորիա:Ծանրամարտի աշխարհի չեմպիոններ